google/wiki40b huggingface dataset:
Northeastern State University

Northeastern State University er et delstatseid universitet i Cherokee-hovedstaden Tahlequah ved Ozark-fjellene i delstaten Oklahoma, USA. Det ble grunnlagt av Cherokee Tribal Government i 1846 som Cherokee National Female Seminary, og flyttet inn i den fortsatt brukte Seminary Hall i 1889.
I 1909 kjøpte delstaten grunnen og bygningen og grunnla Northeastern State Normal School, og ga lærerskolen status og navn som universitet i 1974. Det gis både campus- og fjernundervisning.
Indian Territory Genealogical and Historical Society er lokalisert i John Vaughan Library på campus, og det også to andre bibliotek i henholdsvis Tahlequah sentrum og på campus (Muskegon Library). Det finnes egne samlinger av Cherokee og annet indianerrelatert litteratur, kart, osv.
Ved Northeastern var det 9 540 studenter og 459 vitenskapelig ansatte i 2006. Samme år var skolepengene US$ 3 489 for studenter fra delstaten. Studiene gis opp til mastergradsnivå og First Professional (profesjonsgrad).
Ved siden av spesialitenene American-Indian Studies og Cherokee Education (Cherokee-lærerskole), undervises det i blant annet businessfag, entreprenørskap, liberal arts-fag, politifag, IT-fag, miljøfag, reiselivsfag, kommunikasjon, teater, musikk, sykepleie og psykologi. Det er også et eget college for studier i optometri.
MS «Ullensvang»

MS «Ullensvang», var et motorskip bygget i 1952 for Hardanger Sunnhordlandske Dampskibsselskap. Skipet gikk i rutefart for HSD til 1980 i kombinert laste og passasjertrafikk sammen med MS «Ulvik». «Ullensvang» og «Ulvik» byttet på å gå i rutene Hardanger og Bergen, og Hardanger, og Hardanger og Stavanger. Det var to ukentlige avganger fra hver av byene og skipene skiftet over i den andre ruten enten i Norheimsund eller i Ulvik. Fra 1969 var «Ullensvang» reservebåt i flåten til HSD:
I 1980 ble «Ullensvang» solgt til Karibien og cirka 20 år senere endte skipet på en strand i Nevis (se eksterne lenker under).
Haugenstua skole

Ny skole fra 2016

Utdanningsetaten i Oslo planlegger ny, større skole på Haugenstua for å dekke skolebehovet med forventet befolkningsvekst i området. De gamle bygningene skal rives og det planlegges bygget en helt ny skole. Den nye skolen skal etter planen stå ferdig til skolestart august 2016.

Arrangementer

Skolen arrangerer Haugenstuastafetten hvert år, og i denne stafetten deltar ungdomsskoler fra flere deler av Oslo. Denne skolen er på førsteplass i hele Oslo. Dere er heldige om dere går på denne skolen.

Internasjonalt samarbeid

Fra 1993 har skolen vært tilknyttet det europeiske skoleprosjektet "Europan Network of Health Promoting schools". Dette er et samarbeidsprosjekt mellom Verdens helseorganisasjon, EU og Europarådet. Målsettingen har vært å drive aktiviteter som skaper et helsefremmende miljø for alle skolesamfunn gjennom idrett, kultur og kosthold. Skolen er en Comenius-skole og jobber med elevutvekslingsprogrammer sammen med skoler fra Polen, Litauen og Ungarn. Haugenstua skole har også hatt et nært og godt samarbeid med Koningin Wilhelmina College i 13 år. Skolen ligger i byen Culemborg ca.40 km sør for Amsterdam. Skolene har gjennomført flere elevutvekslinger for elever på 9. og 10.trinn. Elevene bor hos hverandre i en uke og har et program som innebærer sosiale og kulturelle aktiviteter.

IKT

I begynnelsen av nittiårene var Haugenstua skole konferanseskole med et hovedansvar for SPIT-Stovnerskolenes pedagogiske IT-konferanse. Skolen deltok i InnsIKT-2 fra mai 2003 – juni 2004 med påfølgende deltakelse i HØYCOM-prosjektet (mars 2004 – februar 2005) og dette har i stor grad bidratt til å implementere bruk av digitale verktøy i den daglige undervisningen.
Skolen har utpreget bruk av IKT; den finnes en stor park av bærbare pc-er til bruk for elevene, alle lærerne har bærbare maskiner og det brukes Smartboards i de fleste av skolens klasserom.
Something New

Sporliste

Alle spor skrevet av John Lennon og Paul McCartney, (Lennon-McCartney), unntatt hvor merket.
Fylkesvei 4982

Fylkesveg 4982 går mellom Våga og Krossgott i Sveio kommune. Veien er 2,4 km lang.
Frem til 2019 hadde veien betegnelsen Fv5.
Norvasund

Norvasund, også Nårvesund (norrønt: Nǫrvasund eller Njǫrvasund), var det norrøne navnet på Gibraltarstredet.
«Norvasund» opptrer blant annet i Snorre Sturlasons Ynglingesaga i Den yngre Edda. Ordet Nörvasund forekommer blant annet i skaldediktningen og i kongesagaene.
Meredosia kraftverk

Meredosia kraftverk er et varmekraftverk i Morgan County, delstaten Illinois, USA. Det har en installert produksjonskapasitet på 354 MW, fordelt på 3 blokker/turbiner. Operatør er Ameren Energy Gen Co. Brenselkilden er kull.
Sahebganj (distrikt)

Demografi

Ved folketellingen i 2011 var det 1 150 038 innbyggere i distriktet, mot 927 770 i 2001. Den urbane befolkningen utgjør 13,86 % av befolkningen.
Barn i alderen 0 til 6 år utgjorde 18,82 % i 2011 mot 20,95 % i 2001. Antallet jenter i den alderen per tusen gutter er 955 i 2011 mot 973 i 2001.
Bleed It Out

Bakgrunnsinformasjon

«Bleed It Out» er den første av to sanger på Minutes to Midnight som inneholder rapping. Den andre er «Hands Held High».
Sangen er den korteste på Minutes to Midnight. Sangen fremføres gjerne på konserter og varer da i ca tre minuter siden Rob Bourdon har en lang trommesolo. Dette er en av sangene som ble spilt på Live Earth.
Toni Kuivasto

Karriere

Toni Kuivasto begynte sin karriere i sin hjemby (Tammerfors) lokale fotballag FC Ilves Tampere. I 1992 gjorde han sin debut i den finske tippeligaen, «Veikkausliiga», for moderklubben. Ved senere tilfeller har han også representert MyPa og HJK Helsingfors i «Veikkausliiga».
Kuivasto flyttet så til Norge i 1999 for å spille for Viking Fotballklubb. Han ble i Stavanger til 2003, da han ønsket seg nye utfordringer og ble solgt til svenskeDjurgårdens IF som måtte betale 1,5 millioner kroner for finnen. I Viking fikk han 120 kamper og skåret 5 mål.
Kuivasto debuterte for det finske landslaget i 1997 mot Malaysia og har siden det vært ansett sim en pålitelig innbytter for de faste midtstopperne på landslaget. Toni Kuivasto har spilt over 70 A-landskamper for Finland. 
Kuivasto har kontrakt med Djurgårdens IF ut til og med 2009 sesongen.
Songjiang (Shanghai)

Songjiang (kinesisk: 松江, pinyin: Sōngjiāng Qū) er et bydistrikt i Shanghai øst i Folkerepublikken Kina, ca. 40 km sørvest for storbyen langs den foreslåtte maglevtoglinjen Shanghai-Hangzhou.

Kulturminner

Xingshengjiaotempelets pagode (兴圣教寺塔; Xingshengjiao si ta) fra Songdynastiets tid ble i 1996 tilføyd på Folkerepublikken Kinas liste over kulturminner.
Bedriftsøkonomi

Bedriftsøkonomi er et fagområde som skal gi kunnskaper om beslutninger innenfor private og offentlige organisasjoner, med sikte på å koordinere bruk av knappe ressurser slik at de best mulig fyller organisasjonens mål. Det bedriftsøkonomske fagområdet skal samtidig sette beslutningstakeren i stand til å bedømme samfunnsmessige virkninger av slike beslutninger, og til å handle innenfor både juridiske og etiske rammer. Bedriftsøkonomi er beslektet med samfunnsøkonomi gjennom et felles grunnlag i mikroøkonomiske teori.
Regnskapet inneholder rådataene som danner utgangspunktet for all bedriftsøkonomi, men er i seg selv ikke nok. For å skaffe seg tilstrekkelig informasjon om bedriftens økonomiske stilling er det nødvendig å foreta ulike former for regnskaps- og lønnsomhetsanalyser. Internregnskap er viktig for økonomistyringen og et finansregnskap er nødvendig for skatteetaten.
Viktige områder i bedriftsøkonomien utover regnskapsanalysen, er foretaketsfinansiering, operasjonsanalyse, økonomisk styring, foretaksstrategi og organisasjonsteori.

Utdanning

I Norge er bedriftsøkonomi ikke tradisjonelt et universitetsfag, men et fag det tradisjonelt har vært undervist i ved handelsskoler og tilsvarende institusjoner. I Europa derimot og særdeles i Tyskland har faget i lengre tid vært et akademisk fag med en akademisk grad og et forskningsmiljø.
Universitetsforlaget utgir tidsskriftet Beta. Scandinavian Journal of Business Research, som er Nordens eneste vitenskapelige tidsskrift i bedriftsøkonomi og har eksistert siden 1987. Hovedredaktør siden 1996 er professor Odd Nordhaug ved Norges Handelshøyskole.
På engelsk går det et skille mellom det som ofte betegnes som Economics (samfunnsøkonomi) og det som heter Business Administration eller Managerial Economics (bedriftsøkonomi).
I Norges forskningsråd sorterer også bedriftsøkonomi under samfunnsfagene.
Phaea

Utseende

Små, spinkle, rødlige trebukker, dekkvingene gjerne mer eller mindre mørke, noen ganger med metallglans. Kroppen er nærmest sylindrisk, hode, pronotum og dekkvinger omtrent jevnbrede. Antennene er spinkle og omtrent så lange som kroppen. Pronotum er tønneformet uten pigger på sidene. Dekkvingene er nokså tynne og temmelig kraftig punkterte.

Levevis

Larvene lever i tynne, døde greiner av løvtrær.

Utbredelse

Slekten er utbredt i Mellom-Amerika, et par av artene går nord til det sørligste USA.
NHO Service og Handel

Mål

Organisasjonens mål er å ivareta felles interesser for medlemsbedriftene og å gi medlemmene bedre ramme- og arbeidsvilkår. NHO Service og Handel skal bidra til økt konkurransekraft og lønnsomhet for medlemmene og skal også bidra til økt profesjonalitet. Man vil også synliggjøre medlemmene og vise medlemsbedriftenes samfunnsnytte, deres verdiskapning og evne til å skape sikre arbeidsplasser.

Organisasjon

Organisasjonen ble etablert i 1989, og har 50 ansatte i begynnelsen i 2017. NHO Service og Handel er lokalisert i Næringslivets Hus i Middelthuns gate 27. på Majorstua i Oslo.
B-klasse undervannsbåt

U-klassen

«Uredd»,  «Ula» og «Utsira» var de tre norske ubåtene i «The Norwegian Section» i 9th Submarine Flotilla under krigen. Båtene var av britisk V-klasse (norsk U-klasse), hadde norsk mannskap og base i Dundee. Den første båten, «Uredd», ble sjøsatt i 1941, men gikk på en mine og sank i norsk farvann i 1943. «Ula» var den allierte ubåten som senket flest fiendtlige skip i Europa.
Stig Tøfting

Utenomsportslig

Utenom fotballkarrieren er Tøfting også kjent for å ha fått flere voldsanmeldelser og to dommer. Den første voldsdommen er fra 1999, da Tøfting ble idømt 20 dages betinget fengsel. Den andre skyldtes en episode som skjedde like etter VM i fotball 2002, da en del av de landslagsspillerne festet på Café Ketchup i København. Her skallet Tøfting kafeens bestyrer, noe som gav ham en dom på fire måneder.
Gjermund Eggen

Karrière

Eggen ble det store midtpunktet under VM på ski i Oslo i 1966, med gull på 15 km, 50 km og på stafetten. Han ble kalt «Engerdalsprinsen», men etter VM på hjemmebane ble han skikongen. Hans tvillingbror Jo Eggen var også en habil skiløper, men oppnådde aldri samme status som Gjermund. Jo sine beste resultater som skiløper er en NM-bronse og ett NM-sølv.
Gjermund tok tre individuelle NM-titler og stafettgull i NM 1966. Eggen deltok under vinter-OL for Norge i 1968 i Grenoble med 34.-plass på 30 kilometer.
I 1966 ble Gjermund Eggen tildelt Sportsjournalistenes statuett som Årets idrettsnavn, Morgenbladets gullmedalje og Olavstatuetten, og i 1968 ble han tildelt Holmenkollmedaljen. I hjemkommunen er han hedret med egen statue, som ble avduket 5. august 2006 ved siden av skimuseet.
Han kom også med flere plateinnspillinger. Etter endt karriere startet han skiproduksjon i hjembygda si. Skiene ble kalt Eggen-ski. Hans svigerinne Gunveig E. Eggen har vært varaordfører i Engerdal.
Eggen døde 6. mai 2019 på Elverum sykehus etter kort tids sykeleie. Han ble 77 år gammel.
Atomic Energy of Canada Limited

Atomic Energy of Canada Limited (AECL) er et canadisk føderalt statlig selskap og Canadas største laboratorium og vitenskap og teknologi innenfor kjernekraft. Selskapet ble grunnlagt i 1952. På 1950-tallet utviklet AECL CANDU reaktorens teknologi og i oktober 2011 lisensierte selskapet denne teknologien til Candu Energy, som er et heleid underforetak av SNC-Lavin.
Selskapet hadde i 2006 et overskudd på 574 millioner canadiske dollar og har omkring 3200 ansatte verden over.
Turkmeneli

Turkmeneli er betegnelsen på et geografisk område i Irak der mange irakiske tyrkere, også kalt turkmenere, holder til. Området ligger like sør for og overlapper delvis den kurdiske regionen i Irak, og store deler kontrolleres av kurdiske peshmerga-styrker. I tillegg til irakiske tyrkere omfatter området en blandet befolkning av arabere, kurdere, assyrere og flere andre etniske og religiøse minoriteter.
Turkmeneli er en diagonal stripe som strekker seg fra den syrisk grensa ved Tal Afar ned til byen Mendeli ved den iranske grensa i Sentral-Irak. Irakiske turkmenere bor i byer som for eksempel Kerkuk, Tal Afar, Mosul, Erbil, Altunkopru, Tuz Khurmatu, Kifri, Khanaqin, Mendeli og Bedre. Landet ble referert til som «Turcomania» av den britiske geografen William Guthrie i 1785   .
Enkelte turkmenske grupperinger ønsker å opprette en turkmensk region, mens kurdiske nasjonalister ønsker å innlemme området i Kurdistan og grupper blant assyriske kristne vil ha en kristen region her. Området er svært sensitivt på grunn av den sammensatte befolkningen og beliggenheten mellom det kurdiske nordøst og det arabiske sør-Irak.
I henhold til paragraf 4 i den irakiske grunnloven fra 2004 skal turkmensk være offisielt språk i Turkmeneli og andre steder i Irak hvor turkmenere holder til, men denne lovfestede retten har likevel ikke blitt imøtesett alle steder.
Fantegutten

Handling

Filmen utspiller seg i en dal en vårdag. Et par blir begravet i et snøskred, men deres sønn Iver lykkes i å unnkomme som gjennom et mirakel. Han blir funnet av storbonden Sjur Rognved, som lar gutten bo hos seg. I oppveksten blir Ivar forelsket i bondens datter Ragnhild, som besvarer hans kjærlighet. En dag kommer et sigøynerfølge til gården og en kvinne i følget, Marja, kjenner igjen Iver som sin brorsønn. Når bonden får vite dette vil han ikke lenger at Ragnhild skal gifte seg med Iver, da han ikke anser «sigøynerblod» som rent. Iver blir rasende over dette og tar sin tilflukt til de reisende. Iver finner imidlertid det omreisende livet altfor usikkert og det gjør ham meget trøtt. Når han hører at Ragnhild skal gifte seg med Bottolf bryter han med de reisende og reiser hjem igjen. Han lykkes i å stanse bryllupet i siste stund og til slutt gir også storbonden et klarsignal til giftemål mellom Iver og Ragnhild.
Det finnes en alternativ slutt, hvor Iver avbryter Sjur og Ragnhild innen de kommer til kirken. Deretter ser man Ragnhild og Iver i kirken syngende en salme sammen med en oppslått bibel mellom seg.
Lonefoss bro

Lonefoss bro er to broer på europavei 39. Den første broen ble åpnet i 1948, og er enveiskjørt som en del av et krabbefelt. Den andre broen ble åpnet i 1990 og har toveistrafikk.
Mecynorhina (Megalorhina) taverniersi

Utseende

En stor, kraftig gullbasse, forkroppen oftest mørk brunlig med smalt oransje sidekant og midtstripe. Hannen har et Y-formet horn i pannen, dette er mye kortere enn hos typiske eksemplarer av Mecynorhina (Megalorhina) harrisi. Dekkvingene er mørke med rader av oransje flekker. Bortsett fra hannens horn skiller den seg også fra M. harrisi på noe bredere kroppsform.

Levevis

Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse

Arten er kjent fra Ulugurufjellene i Tanzania.
Balansert målstyring

Balansert målstyring (BMS) er det norske begrepet for strategi- og ytelsesmålingsverktøyet «Balanced scorecard».
De seneste årene har balansert målstyring vært et av de ledelsessystemene som har hatt størst fremgang og tyngde globalt innen både offentlig og privat sektor. Konseptet ble første gang lansert på starten av 1990-tallet av to amerikanske akademikere, Robert S. Kaplan og David P. Norton. Ledelsessystemet er omtalt og klassifisert av Harvard Business School som et av de viktigste tilskuddene innen ledelseslitteraturen de siste 75 årene.
Balansert målstyring slik det fremstår i dag, baseres på et flerdimensjonalt rammeverk for å kunne implementere og ytelsesmåle vedtatte strategier på alle nivåer i en organisasjon.
Donato Brambani

Opphav og oppvekst

Caspar Donato var sønn av Donato Brambani sr. (1800–1842) og Johanne Caroline Rumi (1812–1884). Faren var fra Germasino ved Comosjøen i Nord-Italia og kom via Bonn og Amsterdam til Christiania i 1826. Der fikk han arbeid hos sine to onkler Borello (Donato og Peter Anton) som også var fra Germasino.  I 1809 ble Gaspare Maria Nathaljeros Rumi (1777–1853) gift med sin brors kone Marie f. Harris  De fikk to døtre hvorav Johanne Caroline (1812–84) var den yngste. Etter handelseksamen i 1832 ble Donato sr. borger av byen i 1833 og gift med Johanne Caroline Rumi.  Efter Donato sr.'s bortgang i 1842 drev enken Johanne Caroline  forretningen videre og giftet seg i 1846 med moldenseren Oluf Onsum (1820–99), som hadde vært assistent hos Donato sr. og i 1853 stiftet både Christiania Spigerverk og Kværner Brug. Søsteren Jeanette Martine Brambani (1836–1932) ble for øvrig gift med Onsums bror Rudolf Emil Onsum (1827–1913).
Etter sin fars ønske reiste både Caspar (Donato jr.) og broren Carl Anton (1835–1912) til Altona for utdannelse, videre til England for å lære språket. Etter hjemkomsten overtok Caspar  sin stefars forretning i Dronningensgt. 20, mens broren Carl Anton overtok Rumis forretning i Prinsensgt. 6. Caspar Donato giftet seg i 1858 med Maren Elisabeth Sofie  Malling (1836–1924), datter av boktrykker og forlegger Peter Tidemand Malling fra Drammen.

Industrigründer

Brambani etablerte Sandvikens Kalkfabrik og Teglværk i 1871 og Kampebraatens Kalkfabrik på Jongsåsen i 1874. Tidlig på 1890-tallet kjøpte han eiendom på Brønnøya og oppførte en stor kalkovn på øyas nordøstside. 
Videre etablerte han Bjørnegaard Teglverk på Jongsåsen, Løkke Teglverk og Sandvikens Teglstensfabrik. I 1888 startet han Sandvikens Blikvarefabrik som laget emballasje til diverse Brambaniprodukter. Den ble ført videre av sønnen Johannes Brambani (1862–1935) som var farmasøyt.  Brambani tjente godt på byggeboomen i Christiania 1870 til 1900, men alt endte med det store krakket i 1899 og etter avviklingen ble sykekassen overlevert til kommunen.  Brambani fikk likevel den svenske Vasaordenen i 1896.  Han og familien bodde i Villa Bergli fra 1900, der han døde av slag i 1906. Restauranten Brambani var oppkalt efter ham, men byttet navn til Caspar etter innsigelser fra en i Brambani-slekten. Brambanis vei er også oppkalt etter Donato Brambani.

Etterkommere

Brambanis sønn Peter Tidemand Malling Brambani (1863–1927) ble gift med Mia Svensson (1870–). Deres datter Birgit Brambani (1898–1970) ble gift med Richard Bjercke (1880–1966) og således mor til industrimannen Alf R. Bjercke (1921–2011).
Erkeengelen Rafael

Erkeengelen Rafael eller den hellige Rafael regnes som en av erkeenglene innen kristendommen. Erkeengelen er godt kjent fra katolsk liturgi og hagiografi, med egen minnedag.  Navnet Rafael betyr «Gud har helbredet».

I tekster

Rafael er blitt identifisert med den engelen som er nevnt i Joh 5,4: «For en Herrens engel steg fra tid til annen ned i dammen og rørte opp vannet. Den første som steg ned i dammen etter at vannet var blitt rørt opp, ble frisk, hvilken sykdom han så led av.»
Han finnes også i Tobits bok (Tob 3,25; 5,5 ff) som Tobias ledsager på reisen.

Ledsager

Alle mennesker ledsages av en verneengel på reisen gjennom livet. Siden Rafael var Tobias ledsager er han knyttet til pilegrimer og det finnes en statue av ham i Lourdes. Han er ofte avbildet sammen med Mikael og Gabriel, men kan skilles fra dem da han ofte vises sammen med sin ledsager Tobias som har med seg en fisk.

Vernehelgen

Rafael er skytshelgen for reisende, pilegrimer, apotekere, helbredere, gruvearbeidere, skippere, taktekkere, tyske utvandrere, ektefolk og de elskende.
Norwich Castle

Norwich Castle ble bygd i 1067 da Vilhelm Erobreren (ca. 1027–1087) beordret å starte byggingen for å ha et festningsverk i Norwich i England (Vilhelms eneste slott i East Anglia). Nittiåtte saksiske hjem ble ødelagt for å lage plass for slottet. Den gamle bygningen var en motte and bailey som stod på toppen av en naturlig voll som ble påbygd til en noe større.
Ved omtrent 1100 ble det nåværende slottet reist. Norwich Castle har blant annet blitt brukt som fengsel, og ble i 1895 omgjort til et musé og kunstgalleri.
Hamden

Hamden er en by i New Haven County i Connecticut i USA med cirka 59 200 innbyggere (2000).
Quinnipiac University ligger i Hamden. Nær byen ligger en høydeformasjon med navn Sleeping Giant, og det har gitt omlandet tilnavnet «The Land of the Sleeping Giant». Skuespilleren Ernest Borgnine kommer fra Hamden.
Hele det tettbygde New Haven-området, som består av 22 byer og småbyer, har en samlet befolkning på 571 310.
Skjønnlitteratur

Skjønnlitteratur, fra det eldre begrepet «den skjønne litteraturen», fra fransk belles lettres, «skjønne skrifter» (se også belletristikk), er en fellesbetegnelse for litterært skrevne verker hvor hensikten er å formidle dikteriske eller poetiske verdier. Det motsatte av skjønnlitteratur er sakprosa (tidligere kalt for «den prosaiske litteratur») som leses ikke hovedsakelig for at den i seg selv gir en estetisk nytelse, men for dens formidling av kunnskap eller informasjon.
Skjønnlitteratur er fortellende tekster som i utgangspunktet er estetisk om oppdiktede emner. Emnene kan være realistiske (virkelige), men er skapt av en fantasi. Skjønnlitteratur brukes nesten utelukkende om romaner, noveller og dikt.

Fiksjon

Et engelsk-amerikansk begrep for skjønnlitteratur, særlig fortellende prosa, er fiction, og som i økende grad har blitt gjeldende også på norsk som fiksjon (fra latin fingere, «finne på», «tenke ut», «dikte opp»). Fiksjon benyttes i større grad som et strengt litteraturvitenskapelig begrep. Faglitteratur kalles da for non-fiction, og et avledet begrep er sjangeren science fiction (fabelprosa). Adjektivet fiktiv er avledet fra fiksjon og henspiller på det som er oppdiktet og ikke eksisterer i virkeligheten. Semifiksjon, delvis fiksjon, henviser til at verket består av del som ikke er fiktivt, eksempelvis fiktive beskrivelser av en faktisk (virkelig) historie.
Aktivitør

En aktivitør arbeider med å aktivisere eldre på et dagsenter for eldre eller et alders- og sykehjem. Det kan også være aktivitører ansatt i omsorgen for psykisk utviklingshemmede eller funksjonshemmede, for eksempel på vernede bedrifter. I noen tilfeller vil en aktivitør også besøke klienter hjemme. Vedkommende må like å arbeide med mennesker og ha tålmodighet og kreativitet, for arbeidet består i å hjelpe mennesker ved å aktivisere dem. Dette kan gjelde husflids- og håndverksaktiviteter, daglige gjøremål og fysiske aktiviteter.
I Norge i dag er utdannelsen til dette yrket innen utdanningsprogrammet Design og håndverk. Du må gå to år på skole og to år i lære i bedrift. Første skoleåret er Vg1 Design og håndverk og andre skoleåret er Vg2 Aktivitør.
Sjømandssang

«Sjømandssang» er et skillingstrykk. Det sto også i Thomas P. Krags bok «Ensomme mennesker», utgitt på Alb. Cammermeyers forlag i 1893. Thomas P. Krag hadde fått visen av en venn ved navn Tommes Kingo.

Teksten

1.Min moder fra meg døde, men fader fikk sin grav,

derute på bølgene de blå.

Jeg klagede meg dog ikke, thi min pike ble meg huld

men jeg seilte ut på bølgene de blå.
2.I tvende år jeg seilte, mitt skip fulladet ble,

av perler og det rødeste gull.

Som fattig svend jeg reiste ut men jeg kom hjem som rik

og min skute jeg styrte i land.
3.Det var en juniaften jeg gikk så glad i lund

for at høre småfuglenes yndige sang.

Og jeg tenkte så sikkert lille vennen var meg huld

medens fuglen i lunden yndig sang.
4.Jeg så de røde kinner, jeg så de gule hår

da så jeg min pike hun kom i grønne lund

så hastig mitt hjerte mon slå

og jeg så hennes øynepar de blå.
5.Men hun blev ei alene, thi sin kjærest traff hun der

og de fulgtes så kjærligen ad.

Men fuglen den kvitret vemodig ut i lund

i den tause den stille sommerstund.
6.Men ned jeg gikk til skipet og støtte i fra land

og seilte ut på bølgene de blå,

og ut jeg kastet gullet og de hvite perleband

til alle ut i bølgene de blå.
7.Min fader fra meg døde, min moder like så,

og min pike meg så lumskeligen svek.

Jeg tror ei røde kinner mer og ei de øyne blå

thi meg de så lumskeligen svek.